OKRESNÁ PROKURATÚRA LIPTOVSKÝ MIKULÁŠ 
Tomášikova 5, 031 80 Liptovský Mikuláš 1	

Číslo: 2 Pv 497/14/5505	Liptovský Mikuláš 04.03.2016 
EEČ: 2-39-45-2016

U Z N E S E N I E

Trestná vec:	obv. XXXXX 
Trestný čin:	Prečin Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Liptovský Mikuláš
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX 505, XXXXX XXXXX, Slovensko
povolanie: nevyučený
väzba: nie 
ktorý je trestne stíhaný pre trestný čin:
- Prečin Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry XXXXX zo dňa 23.1.2015 spisová značka 2 Pv 497/14/5505, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Obvinený bol stíhaný pre  skutok, že dňa 10. 08. 2014 v čase medzi 04:00 hod. a 04:30 hod. v Liptovskom Hrádku na  Hviezdoslavovej ulici, na mieste verejne prístupnom v herni Club 24, v ktorej sa vtom čase nachádzalo minimálne päť osôb, pristúpil k boxu na sedenie, v ktorom ležal a spal XXXXX, nar. 09. 10. 1990,

 bytom XXXXX, okres XXXXX, ktorého sa snažil obvinený prebudiť, pričom následne došlo medzi nimi k vzájomnej hádke, pri ktorej obvinený fyzicky napadol XXXXX a to tak, že ho udrel štyri krát pravou rukou do oblasti hlavy, čím XXXXX spôsobil ľahšie zranenia hlavy a krku, ktoré si po ošetrení na pohotovostnom oddelení NsP XXXXX, nevyžiadalo u XXXXX práceneschopnosť ani narušenie obvyklého spôsobu života. 

Uznesením prokurátora Okresnej prokuratúry XXXXX zo dňa 23.1.2015, spisová značka 2 Pv 497/14/5505, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Dňa 23. 01. 2015   uznesením   2Pv 497/14/5505  prokurátor  podľa  § 216  ods. 1 Trestného poriadku podmienečne zastavil trestné stíhanie vedené proti XXXXX, nar. 15. 12. 1977,  stíhaného   pre   prečin výtržníctva podľa § 364 ods. 1 písm. a/ Tr. zákona a zároveň mu  bola podľa § 216 ods. 2 Trestného poriadku určená skúšobná  doba  v  trvaní 12 mesiacov.  Uznesenie   nadobudlo  právoplatnosť dňa 07. 02. 2015.  
  	Vzhľadom na skutočnosť,  že skúšobná doba dňa 07. 02. 2016 uplynula,  vyžiadal som si na obvineného XXXXX správu  o povesti  z miesta  jeho   trvalého bydliska, správu z Okresného úradu v Lipt. Mikuláši  a odpis z registra trestov. Z týchto správ som zistil, že obvinený XXXXX v registri   trestov   nemá  žiadny  údaj o tom, že by bol počas skúšobnej doby  podmienečného zastavenia  trestného stíhania  odsúdený. Zo správ z miesta trvalého bydliska  a z Okresného  úradu v Liptovskom Mikuláši  som zistil, že  nebol  priestupkovo riešený.  Z týchto dôvodov  mám za to, že  obvinený XXXXX sa  počas skúšobnej doby podmienečného zastavenia trestného stíhania osvedčil,  nakoľko viedol   v tejto dobe  riadny život. 
	Z uvedených dôvodov som rozhodol tak, ako je to uvedené vo výrokovej časti tohto uznesenia, ktorého právoplatnosťou nastanú účinky zastavenia trestného stíhania. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Ivan Stupka
prokurátor